EELNÕU

08.11.2024

SISEMINISTER

MÄÄRUS

**Siseministri 4. oktoobri 2019. aasta määruse nr 32**

**„Sisekaitseakadeemia põhimäärus” muutmine**

Määrus kehtestatakse kõrgharidusseaduse § 23 lõike 4 alusel.

Siseministri 4. oktoobri 2019. aasta määruses nr 32 „Sisekaitseakadeemia põhimäärus“ tehakse järgmised muudatused:

**1)** paragrahvi 4 tekst muudetakse ja sõnastatakse järgmiselt:

„Akadeemia eesmärk on arendada siseturvalisuse valdkonda, valmistada ette selle valdkonna spetsialiste ning korraldada Siseministeeriumi valitsemisala asutuste, välja arvatud Kaitsepolitseiameti ja Siseministeeriumi infotehnoloogia- ja arenduskeskuse, personali värbamist ja arendada karjäärisüsteemi.“;

**2)** paragrahvi 5 täiendatakse punktiga 41 järgmises sõnastuses:

„41) viib läbi personali värbamise ning karjäärisüsteemi arendamise ja rakendamise tegevusi vastavalt asutuse ja akadeemia vahelisele kokkuleppele;“;

**3)** paragrahvi 6 lõiget 2 täiendatakse teise lausega järgmiselt:

„Akadeemiliste töötajate, üliõpilaskonna esindajate ja muude rektori nimetatud isikute arvu määrab rektor.“;

**4)** paragrahvi 6 lõike 4 viimane lause tunnistatakse kehtetuks;

**5)** paragrahvi 7 punktid 1 ja 9 tunnistatakse kehtetuks;

**6)** paragrahvi 7 punkt 10 muudetakse ja sõnastatakse järgmiselt:

„10) kehtestab õppekulude hüvitamise tingimused ja korra vähemalt neli kuud enne õppeaasta algust;“;

**7)** paragrahvi 7 punkt 13 tunnistatakse kehtetuks;

**8)** paragrahvi 7 punkt 16 muudetakse ja sõnastatakse järgmiselt:

„16) kuulab ära nõunike kogu ettepanekud ja hinnangud akadeemiat puudutavates küsimustes;“;

**9)** paragrahvi 8 lõike 2 teine lause muudetakse ja sõnastatakse järgmiselt:

„Istungi kutsub kokku nõukogu esimees, tema äraolekul tema asendaja.“;

**10)** paragrahvi 8 lõige 4 muudetakse ja sõnastatakse järgmiselt:

„(4) Nõukogu võtab vastu otsuseid poolthäälte enamusega. Nõukogu on otsustusvõimeline, kui hääletamisest võtavad osa vähemalt pooled nõukogu liikmed. Kui hääled jagunevad võrdselt, on otsustav nõukogu esimehe hääl.“;

**11)** paragrahvi 8 lõike 6 viimane lause muudetakse ja sõnastatakse järgmiselt:

„Nõukogu vastu võetud otsus vormistatakse protokollilise otsusena ning sellele kirjutab alla nõukogu esimees, tema äraolekul tema asendaja, ja protokollija.“;

**12)** paragrahvi 11 lõike 1 punkt 2 muudetakse ja sõnastatakse järgmiselt:

„2) sõlmib lepinguid, annab haldusakte ja teeb -toiminguid ning annab volitusi esindamiseks, sealhulgas lepingute sõlmimiseks, haldusaktide andmiseks ja toimingute tegemiseks;“;

**13)** paragrahvi 11 lõiget 1 täiendatakse punktiga 81 järgmises sõnastuses:

„81) moodustab ja lõpetab akadeemia struktuuriüksused, välja arvatud siseturvalisuse karjäärikeskuse ja käesoleva määruse § 15 lõikes 11 nimetatud kolledžid “;

**14)** paragrahvi 11 lõike 1 punkt 12 muudetakse ja sõnastatakse järgmiselt:

„12) kehtestab õppekulude hüvitamise määra vähemalt neli kuud enne õppeaasta algust ning põhitegevusega seotud tasuliste teenuste tasumäärad ja tasu määramise põhimõtted, kui teenuse olemuse tõttu ei ole tasu määra võimalik kinnitada kindla summana;“;

**15)** paragrahvi 14 lõige 1 muudetakse ja sõnastatakse järgmiselt:

„(1) Akadeemia struktuuri moodustavad akadeemilised struktuuriüksused, tugistruktuuriüksused ning siseturvalisuse karjäärikeskus.“;

**16)** paragrahvi 14 täiendatakse lõikega 31 järgmises sõnastuses:

„(31) Siseturvalisuse karjäärikeskuse ülesandeks on viia läbi personali värbamise ning karjäärisüsteemi arendamise ja rakendamise tegevusi Siseministeeriumi valitsemisalas.“;

**17)** paragrahvi 14 lõige 5 tunnistatakse kehtetuks;

**18)** paragrahvi 15 täiendatakse lõikega 11 järgmises sõnastuses:

„(11) Akadeemias on vähemalt järgmised kolledžid:

1) finantskolledž;

2) politsei- ja piirivalvekolledž;

3) päästekolledž;

4) vanglateenistuse kolledž.“;

**19)** paragrahv 17 lõige 3 muudetakse ja sõnastatakse järgmiselt:

„(3) Instituudi tööd juhib instituudi juhataja, kes nimetatakse ametikohale või kellega sõlmitakse tööleping kuni viieks aastaks.“;

**20)** paragrahvi 27 tekst muudetakse ja sõnastatakse järgmiselt:

„(1) Akadeemia õigusaktid ja akadeemia nõukogu koosseis viiakse käesoleva põhimäärusega vastavusse ja sealhulgas korraldatakse uute akadeemiliste töötajate ja üliõpilaskonna esindajate valimised akadeemia nõukokku käesoleva põhimääruse jõustumisest arvates kolme kuu jooksul.

(2) Instituudi juhataja tähtajatu töö- või teenistussuhe viiakse käesoleva põhimääruse § 17 lõikes 3 nimetatuga kooskõlla 2025. aasta 1. jaanuarist.

(3) Rektor jõustab siseturvalisuse karjäärikeskuse põhimääruse 2024. aasta 1. detsembrist.“.

Lauri Läänemets

siseminister

(allkirjastatud digitaalselt)

Tarmo Miilits

kantsler

(allkirjastatud digitaalselt)